stanford-oval/wikipedia huggingface dataset:
Vähä-Pahlanen
Maantietoa

Lammen pituus on 450 metriä, leveys 300 metriä ja sen pinta-ala on 7,6 hehtaaria. Se sijaitsee pari kilometriä koilliseen Liesijärvestä Luoteen kylässä. Järven ympäristö on soistunutta metsämaata, joka on harvaan ojitettu. Yksi järven kahdeksasta ojasta yhdistää sen Iso-Pahlaseen ja järvien vedenpintojen korkeudet ovat samat. Etelärantaan laskee Vähä Suojärven laskuoja, joka tuo myös Iso Suojärven vesiä. Veden laskennallinen viipymä järvessä on 31 vuorokautta. Rantaviivan pituus on 1,2 kilometriä. Pohjoisrannalla sijaitsee kaksi kiinteistöä, jotka kuuluvat Luoteen kylään. Niille johtaa tiet seututieltä 332.
Vedenlaatu

Veden laatua on tutkittu vuosina 1979 ja 1992. Järven valuma-alueella on runsaasti soita, mikä näkyy vedessä olevan humuksen suurena määränä ja veden happamuutena. Veden väri on melko tumma ja veden näkösyvyys pinnalta katsoen on alle metrin. Humus kuluttaa myös happea, mikä näkyy tässä järvessä erityisesti lopputalvesta. Vuonna 1972 happi oli kulunut kokonaan loppuun, mutta vuonna 1992 sitä oli vielä jäljellä kohtalaisesti. Koska järvi on matala, ei siihen synny veden lämpötilakerrostumista kesällä ja sen seurauksena alusveden happikatoa. Veden haapipitoisuus pysyy kesällä hyvänä myös sen vuoksi, että vesi vaihtuu siinä nopeasti. Veteen liuenneita ravinteita on kohtuullinen määrä ja järvi on siksi lievästi rehevoitynyt. Järven virkistyskäytön arvio antaa sille arvosanan välttävä.
Volodymyr Javorivskyi

| Volodymyr Javorivskyi> Володимир Яворівський |
| --- | --- |
 Volodymyr Javorivskyi 2019.
Henkilötiedot
Syntynyt: 11. lokakuuta 1942 Teklivka, Kryžopilin piiri, Vinnytsjan alue, Ukrainan SNT
Kuollut: 16. huhtikuuta 2021 (78 vuotta) Kiova, Ukraina
Ammatti:  kirjailija, poliitikko
Kirjailija
Tuotannon kieli: ukraina
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Volodymyr Javorivskyi, ukr. Володимир Яворівський, (11. lokakuuta 1942 Teklivka, Kryžopilin piiri, Vinnytsjan alue, Ukrainan SNT, Neuvostoliitto – 16. huhtikuuta 2021 Kiova, Ukraina) oli ukrainalainen kirjailija ja poliitikko.
Javorivskyi valmistui 1963 Odessan yliopistosta. Hän työskenteli toimittajana, televisiokäsikirjoittajana ja kiovalaisen lehden Vittšyznan apulaispäätoimittajana. Hän nousi kirjailijana merkittäväksi 1970-luvun loppupuolella. Hän kirjoitti romaanien ja muun kaunokirjallisen proosan lisäksi asiaproosaa, jota on julkaistu kokoelmina. Hänen proosateoksensa Tšernobylin ydinvoimalaonnettomuudesta ilmestyi englanninkielisenä käännöksenä nimellä Maria and Wormwood at the End of the Century julkaisussa Soviet Literature (1988, numero kaksi, myös verkossa).
Javorivskyi osallistui 1980-luvun jälkipuolella ukrainalaisen kulttuurin elvyttämiseen. Hänet valittiin 1990 Ukrainan SNT:n korkeimpaan neuvostoon, jossa hän kuului oppositioryhmään Narodna Rada. Hän oli Tšernobylin tuhon seurauksia tutkivan komission puheenjohtaja. Hän oli Ukrainan korkeimman neuvoston jäsen 1994–1998 valittuna Ukrainan demokraattisesta puolueesta, vuosina 2002–2006 Julija Tymošenkon ryhmittymästä ja vuodesta 2007 Batkivštšyna-puolueesta.
Aiheesta muualla

Kuvia tai muita tiedostoja aiheesta Volodymyr Javorivskyi Wikimedia Commonsissa
Volodymyr Yavorivsky, Maria and Wormwood at the End of the Century, University of Toronto (englanniksi)
Venezuelan osavaltiot

Venezuela on jaettu 23 osavaltioon (esp. estados), pääkaupunkialueeseen (Caracas) ja yhteen liittovaltiolliseen alueeseen (esp. Dependencias Federales de Ultramar), joka koostuu suuresta määrästä saaria Karibianmerellä. Osavaltiot on jaettu 335 kuntaan (esp. municipios), jotka on vielä jaettu 1 084 alueeseen (esp. parroquias).
Osavaltiot

| Lippu | Vaakuna | Osavaltio | Pääkaupunki | Asukasluku (2001) | Pinta-ala | Alue | Sijainti |
| --- | --- | --- | --- | --- | --- | --- | --- |
|  |  | Amazonas | Puerto Ayacucho | 70 464 | 180 144 km² | Guayana |  |
|  |  | Anzoátegui | Barcelona | 1 222 225 | 43 300 km² | pohjoinen - Oriental |  |
|  |  | Apure | San Fernando de Apure | 377 756 | 76 500 km² | Llanos |  |
|  |  | Aragua | Maracay | 1 449 616 | 7 014 km² | keskinen |  |
|  |  | Barinas | Barinas | 624 508 | 35 200 km² | Andean |  |
|  |  | Bolívar | Ciudad Bolívar | 1 214 846 | 238 000 km² | Guayana |  |
|  |  | Carabobo | Valencia | 1 932 168 | 4 650 km² | keskinen |  |
|  |  | Cojedes | San Carlos | 253 105 | 14 800 km² | keskinen |  |
|  |  | Delta Amacuro | Tucupita | 97 987 | 40 200 km² | Guayana |  |
|  |  | Falcón | Coro | 763 180 | 24 800 km² | keskinen - läntinen |  |
|  |  | Guárico | San Juan De Los Morros | 627 086 | 64 986 km² | Llanos |  |
|  |  | Lara | Barquisimeto | 1 556 415 | 19 800 km² | keskinen - läntinen |  |
|  |  | Mérida | Mérida | 715 268 | 11 300 km² | Andean |  |
|  |  | Miranda | Los Teques | 2 330 872 | 7 950 km² | Capital |  |
|  |  | Monagas | Maturín | 712 626 | 28 930 km² | pohjoinen - Oriental |  |
|  |  | Nueva Esparta | La Asunción | 712 626 | 1 150 km² | Insular |  |
|  |  | Portuguesa | Guanare | 725 740 | 15 200 km² | keskinen - läntinen |  |
|  |  | Sucre | Cumaná | 786 483 | 11 800 km² | pohjoinen - Oriental |  |
|  |  | Táchira | San Cristóbal | 992 669 | 11 100 km² | South - läntinen |  |
|  |  | Trujillo | Trujillo | 608 563 | 7 400 km² | Andean |  |
|  |  | Vargas | La Güaira | 298 109 | 1 496 km² | Capital |  |
|  |  | Yaracuy | San Felipe | 499 049 | 7 100 km² | keskinen - läntinen |  |
|  |  | Zulia | Maracaibo | 2 983 679 | 63 100 km² | Zulian |  |
Aiheesta muualla

Wikimedia Commonsissa on kuvia tai muita tiedostoja aiheesta .
CityMayors feature (englanniksi)
Willard Hershberger

Willard Hershberger
Willard McKee Hershberger (28. toukokuuta 1910 – 3. elokuuta 1940) oli yhdysvaltalainen baseballpelaaja, joka toimi Major League -tason siepparina vuodesta 1938.
Hershbergerin ammattilaisjoukkue oli Cincinnati Reds. Hän teki 30-vuotiaana itsemurhan kesken kauden.
Wei

Wei voi tarkoittaa seuraavia:
Wei-kuningaskunta, kuningaskunta Kiinassa Kolmen kuningaskunnan kaudella 220–265
Pohjoinen Wei-dynastia, Pohjois-Kiinaa 386–534 hallinnut dynastia
Läntinen Wei-dynastia, osaa Pohjois-Kiinasta 535–556 hallinnut dynastia
Itäinen Wei-dynastia, osaa Pohjois-Kiinasta 534–550 hallinnut dynastia
Wei, kuningaskunta Kiinassa 403–225 eaa.
Wei, osin itsenäinen valtio Kiinan Zhou-dynastian aikana
Weijoki, Keltaisenjoen sivujoki Kiinassa
Wei, Epsilon Scorpii, tähti Skorpionin tähdistössä
Wei, kiinalainen tähtikuvio
Wei, korealainen poikayhtye
Henkilöitä:
Hsieh Su-wei (s. 1986), taiwanilainen tennispelaaja
Lee Chong Wei (s. 1982), malesialainen sulkapalloilija
Liu Wei (s. 1969), kiinalainen pöytätennispelaaja
Pang Wei (s. 1986), kiinalainen pistooliampuja
Wei Jianhua (s. 1979), kiinalainen keihäänheittäjä
Wei Jingsheng (s. 1950), kiinalainen demokratia-aktivisti
Wei Ning (s. 1982), kiinalainen haulikkoampuja
Wei Wei (s. 1963), kiinalainen laulaja, lauluntekijä ja näyttelijä
Wei Yi (s. 1999), kiinalainen shakin suurmestari
Yang Wei (s. 1980), kiinalainen telinevoimisterlija
Zhao Wei (s. 1976), kiinalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wei”, voi hakea sivunnimihaulla, laajalla sivunnimihaulla tai tekstihaulla.
Willard Rice

| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Chamonix 1924 | Jääkiekko |  |
Willard Wadsworth Rice (21. huhtikuuta 1895 Newtonville, Massachusetts – 21. heinäkuuta 1967 Weston, Massachusetts) oli yhdysvaltalainen jääkiekkoilija ja olympiamitalisti. Hän pelasi seuratasolla Boston Athletic Associationissa.
Rice opiskeli Harvardissa, josta hän valmistui vuonna 1918. Sen jälkeen hän jatkoi jääkiekon pelaamista Boston Athletic Associationissa, jossa hän oli voittamassa hopeaa Chamonix'n olympialaisista 1924. Rice pelasi olympiaturnauksessa viisi ottelua, joissa hän teki yhteensä kaksitoista maalia. Hän loi uran saippuaa valmistavan yrityksen johtajana.
Venezuelan maantiede

Venezuelan kartta.
Angelin putoukset.
Kukenanvuori.
Venezuela sijaitsee Etelä-Amerikan pohjoisosassa. Sen itäpuolella on Guyana, eteläpuolella on Brasilia ja länsipuolella on Kolumbia. Venezuelassa on neljä maantieteellistä osaa, jotka ovat Maracaibon allas, Andit, Orinocon alanko ja maan eteläosassa sijaitseva ylänköalue. Venezuelan rannikon läheisyydessä on useita saaria, muun muassa Venezuelan Karibian saaret.
Pinnanmuodot ja vesistöt

Andien vuoriston Kolumbiasta Venezuelaan ulottuvat kaksi vuorijonoa ovat Sierra de Perijá ja Cordilla de Mérida. Vuorijonoja kutsutaan Venezuelan Andeiksi. Andeilla on Venezuelan korkein vuorenhuippu, 4 981 metriä korkea Pico Bolivar. Cordilla de Méridan alueella on usein maanjäristyksiä. Maan eteläosassa sijaitseva ylänköalue jatkuu Brasilian ja Guyanan puolelle. Tämän ylänköalueen keskellä on Gran Sabanan alanko. Ylänköalueella on ilmeisesti tapahtunut paljon eroosiota.
Maan pohjoisosassa sijaitsevalle Maracaibon altaalle on eräänlainen geologinen jatke merenpohjan alueella, johon ovat yhteydessä jotkut meren saaret. Maan länsiosassa on Venezuelanlahti. Sen eteläpuolella on Maracaibojärvi.
Venezuelassa on kaksi suurta valuma-aluetta, Atlanttiin laskeva Orinocon vesistö ja Karibianmeren rannalla oleva Maracaibojärven valuma-alue. Orinoco ja sen tärkein sivujoki Caroní kuljettavat noin neljä viidesosaa koko maan pintavalunnasta. Orinocon vesistössä on myös melko harvinainen bifurkaatio. Lähes tasaisella maalla Orinoco haarautuu kahteen uomaan, joista toinen Casiquiare virtaa Amazonin sivujokeen Rio Negroon ja yhdistää näin vesistöt. Maracaibojärveä pidetään toisissa yhteyksissä Etelä-Amerikan suurimpana järvenä, mutta toiset pitävät sitä laguunina tai lahtena. Se on yhteydessä Karibianmereen kanaalin kautta, ja sen pohjoisosassa vesi on murtovettä.
Ilmasto

Venezuela sijaitsee trooppisella vyöhykkeellä, missä vuoden aikojen lämpötilaerot ovat hyvin pieniä. Pääkaupungissa Caracasissa lämpötila on yleensä parikymmentä astetta, mutta Maracaibossa, joka on Etelä-Amerikan kuumimpia kaupunkeja, lämpötila on kuumimmillaan yli 50°C. Touko-lokakuussa on tavallisesti sadekausi, jolloin rankat sadekuurot saattavat aiheuttaa tulvia ja mutavyöryjä. Andien rinteillä ja eteläisellä ylänköalueella vuotuinen sademäärä on noin 3000 mm, mutta Orinocon alangolla on kuivempaa. Siellä vuotuinen sademäärä on 1000–2000 mm. Eniten sataa kesäkuusta lokakuuhun, yli sata millimetriä kuussa. Kuivakausi on joulukuusta maaliskuun lopulle.
Kasvillisuus ja eläimistö

Venezuelassa kasvisto ja eläimistö vaihtelee korkeusvyöhykkeittäin. Vuorten alapuolella on trooppista sademetsää, mutta vuorten rinteillä se muuttuu eräänlaiseksi vuoristometsäksi. Vuoristojen rinteillä on myös ruohikkoa ja punanummeaselvennä. Vuoristometsissä kasvaa saniaispuita ja orkideoita. Ruohikkoalueilla kasvaa suuria ruusukekasveja ja laakerikasveja. Alankoalueella Orinocojoen suistossa on mangrovesoita. Rannikon kuivalla alueella on pensaikkoa sekä kaktuksia ja agaaveja. Venezuelan eläimistöstä monipuolisimpia ovat linnut, joita on yli 1300 lajia. Yleisimpiä nisäkkäitä ovat apinat ja jyrsijät. Jossakin esiintyy myös jaguaareja, oselotteja, puumia, vyötiäisiä, tapiireja, silmälasikarhuja ja nenäkarhuja. Orinocojoen suistossa esiintyy kaimaaneja, anakondia ja boakäärmeitä. Sademetsien joissa on piraijoita.
Volodymyr Hroisman

| Volodymyr Hroisman> Володимир Гройсман |
| --- | --- |

Ukrainan 16. pääministeri
 14. huhtikuuta 2016 – 29. elokuuta 2019  
Presidentti:  Petro Poroshenko Volodymyr Zelenskyi
Varapääministeri:  Stepan Kubiv Ivanna Klympuš-Tsyntsadze Hennadiy Zubko Vyacheslav Kyrylenko Volodymyr Kistion Pavlo Rozenko
Edeltäjä:  Arseni Jatsenjuk
Seuraaja:  Oleksi Hontšaruk
Henkilötiedot
Syntynyt: 20. tammikuuta 1978 (ikä 46) Vinnytsja, Ukrainan SNT, Neuvostoliitto
Tiedot
Puolue:  Petro Porošenkon blokki
Uskonto:  juutalaisuus
 Nimikirjoitus
Aiheesta muualla
www.realgroysman.com/uk
Volodymyr Borysovytš Hroisman (ukr. Володимир Борисович Гройсман, s. 20. tammikuuta 1978 Vinnytsja) on ukrainalainen poliitikko ja entinen pääministeri. Hän on etniseltä taustaltaan juutalainen. Hänestä tuli Verh’ovna Radan puhemies marraskuussa 2014. Pääministerinä hän toimi huhtikuusta 2016 elokuuhun 2019. Hroisman edustaa Petro Porošenkon blokkia.
Hroisman kuului Arseni Jatsenjukin ensimmäiseen hallitukseen, joka nousi valtaan helmikuussa 2014 entisen Ukrainan presidentin Viktor Janukovytšin paettua maasta. Marraskuussa 2014 hänet äänestettiin Ukrainan parlamentin, Verh’ovna Radan puhemieheksi. Hroisman valittiin Ukrainan uudeksi pääministeriksi huhtikuussa 2016 Arseni Jatsenjukin erottua tehtävästä. Hroisman on Ukrainan historian nuorin pääministeri.
Aiheesta muualla

Kuvia tai muita tiedostoja aiheesta Volodymyr Hroisman Wikimedia Commonsissa
Ukrainan pääministerit 1991–
Vitold Fokin 1991–1992 | Leonid Kutšma 1992–1993 | Vitali Masol 1994–1995 | Jevhen Martšuk 1995–1996 | Pavlo Lazarenko  1996–1997 | Valeri Pustovoitenko 1997–1999 | Viktor Juštšenko 1999–2001 | Anatoli Kinah’ 2001–2002 | Viktor Janukovytš 2002–2005 | Julija Tymošenko 2005 | Juri Jeh’anurov 2005–2006 | Viktor Janukovytš 2006–2007 | Julija Tymošenko 2007–2010 | Mykola Azarov 2010–2014 | Arseni Jatsenjuk 2014–2016 | Volodymyr Hroisman 2016–2019 | Oleksi Hontšaruk 2019–2020 | Denys Šmyhal  2020–
Navarasas

Navarasas tarkoittaa intialaisen klassisen tanssin yhdeksää eri tunnetilaa. Tunnetilat ovat:
adbhuta (ihmettely)
bhibasta (inho)
bhayanaka (pelko)
hasya (onni)
karuna (sääli)
krodha (viha)
shanta (autuus)
shoka (suru)
veera (rohkeus)
Naval Station Norfolk Chambers Field

Naval Station Norfolk Chambers Field, eli Chambers Field (IATA: NGU, ICAO: KNGU), on Yhdysvaltain laivaston käyttämä sotilaslentokenttä Norfolkin laivastotukikohdan alueella. Se on nimetty kapteeni Washington Irving Chambersin mukaan. Kentän aikaisempi nimi oli Naval Air Station Norfolk.
Käännös suomeksi
Wells (täsmennyssivu)

Wells voi tarkoittaa:
Wells, kaupunki Englannissa
Wells, kunta Kanadan Brittiläisessä Kolumbiassa
Wells, kaupunki Yhdysvaltojen Mainessa
Wells, kaupunki Yhdysvaltojen Minnesotassa
Wells, kaupunki Yhdysvaltojen Nevadassa
Wells, pikkukaupunki Yhdysvaltojen New Yorkissa
Wells, pikkukapunki Yhdysvaltojen Texasissa
Wells, pikkukaupunki Yhdysvaltojen Vermontissa
Wells, pikkukaupunki Yhdysvaltojen Wisconsinissa
Wellsin piirikunta, Yhdysvaltojen Indiana
Wellsin piirikunta, Yhdysvaltojen Pohjois-Dakota
Allan Wells (s. 1952), skotlantilainen pikajuoksija
Claudia Wells (s. 1966), yhdysvaltalainen näyttelijä
Dolly Wells (s. 1971), brittiläinen näyttelijä ja käsikirjoittaja
Dylan Wells (s. 1998), kanadalainen jääkiekkomaalivahti
George Albert Wells (1926−2017), englantilainen kielitieteilijä, rationalisti ja professori
H. G. Wells (1866–1946), englantilainen kirjailija
Ida B. Wells (1862–1931), yhdysvaltalainen kansalaisoikeusaktivisti ja toimittaja
Jennifer Foehner Wells (s. 1972), yhdysvaltalainen tieteiskirjailija
John Corrigan Wells (1942–2024), yhdysvaltalainen molekyylibiologi, älykkään suunnittelun teorian kannattaja
Junior Wells (oik. Amos Blakemore, 1936–1998), yhdysvaltalainen blueslaulaja ja huuliharpunsoittaja
Kellie Wells (s. 1982), yhdysvaltalainen aitajuoksija
Kitty Wells (oik. Ellen Muriel Deason, 1919–2012), yhdysvaltalainen countrylaulaja
Mark Wells (1957–2024), yhdysvaltalainen jääkiekkoilija
Martha Wells (s. 1964), yhdysvaltalainen kirjailija
Mary Wells (1943–1992), yhdysvaltalainen soul-, R&B- ja pop-laulaja
Simon Wells (s. 1961), yhdysvaltalainen elokuvaohjaaja
Vernon Wells (s. 1945), australialainen näyttelijä
1721 Wells, asteroidi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wells”, voi hakea sivunnimihaulla, laajalla sivunnimihaulla tai tekstihaulla.
Volodymyr Horbulin

Volodymyr Horbulin 2014.
Volodymyr Pavlovytš Horbulin (ukr. Володимир Павлович Горбулін; s. 17. tammikuuta 1939 Zaporižžja) on ukrainalainen professori ja tekniikan tohtori. Hän on Ukrainan tiedeakatemian (NANU) varapuheenjohtaja.
Horbulin väitteli tekniikan tohtoriksi 1994 ja on ollut vuodesta 1995 NANU:n professori ja vuodesta 1997 informaatio-osaston (informaatioteknologia ja strateginen turvallisuus) tutkija. Hän on ollut vuodesta 2015 NANU:n ensimmäinen varapuheenjohtaja.
Tunnukset

Ruhtinas Jaroslav Viisaan ritarikunnan kunniamerkki (1. lk)
Aiheesta muualla

Kuvia tai muita tiedostoja aiheesta Volodymyr Horbulin Wikimedia Commonsissa
Vesilampi (Hirvensalmi)

| Vesilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi, Joutsa
Koordinaatit:  61°49′52″N, 26°22′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Haukilampeen 
Järvinumero:  14.924.1.008
Mittaustietoja
Pinnankorkeus:  119 m  
Pituus:  550 m  
Leveys:  250 m  
Rantaviiva:  1,472 km  
Pinta-ala:  7,759 ha  
Saaria:  ei saaria 
 fiVesilampi 
Vesilampi  on Etelä-Savossa Hirvensalmella ja Joutsassa Hirvenlahden lähellä sijaitseva lampi.
Maantietoa

Lampi on 550 metriä pitkä, 250 metriä leveä, ja sen pinta-ala on 7,8 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Hirvijärven valuma-alueeseen (14.924) se kuuluu. Lammen vedenpinnan korkeus on 119 metriä mpy.
Navantia

Navantia, aiemmin Bazán tai IZAR, on espanjalainen laivanrakennusyritys, joka rakentaa laivoja sekä siviili- että sotilaskäyttöön. Se on Euroopan viidenneksi ja maailman yhdeksänneksi suurin laivanrakentaja. Sillä on telakoita eri puolilla Espanjaa.
Aiheesta muualla

Wikimedia Commonsissa on kuvia tai muita tiedostoja aiheesta .
Navantian verkkosivusto (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Navantia
Käännös suomeksi
NewSpring Church

| NewSpring Church |
| --- | --- |

Suuntautuminen:  kristinusko
Kirkkokunta:  baptismi
Perustettu:  2000
Johtavat pastorit:  Brad Cooper Riley Cummings David Hall Lee McDerment Michael Mullikin Tyler Tatum
Pääkirkko:  Anderson, Etelä-Carolina
Jäseniä:  n. 23 055 /vko (2019)
Aiheesta muualla
Sivusto
Infobox OKNimi-testi OK: 
NewSpring Church on kristillinen seurakunta, joka sijaitsee Andersonin kaupungissa Etelä-Carolinassa, Yhdysvalloissa. Seurakunnalla on yhteensä yli 23 000 viikoittaista kävijää. CBS Newsin mukaan seurakunta oli Yhdysvaltain kahdeksanneksi suurin megakirkko vuonna 2019. Seurakunnan ensimmäinen tilaisuus pidettiin 16. tammikuuta 2000 Andersonin yliopiston Sullivan-rakennuksessa. Vuonna 2001 seurakunta siirtyi Rainey Fine Arts Centeriin.
Seurakunta muutti vuonna 2006 Andersonin kampukselle ja vuonna 2008 seurakunta avasi Greenvillen kampuksen. Nykyään seurakunta toimii useissa eri sijainneissa Etelä-Carolinassa.
Viktor Jedidjah Alfred Roos

Viktor Jedidjah Alfred (Jeja) Roos  (29. huhtikuuta 1864 Vehmaa – 14. elokuuta 1952 Hanko) oli suomalainen opettaja, rehtori ja valtiopäivämies.
Henkilöhistoria

Roosin vanhemmat olivat kirkkoherra Alfred Brynolf Roos ja Johanna Wilhelmina Backmansson ja puoliso vuodesta 1895 koulunjohtaja Elna Matilda von Nandelstadh.  Roos valmistui filosofian kandidaatiksi 1899 ja toimi ensin vuodesta 1889 opettajana ja rehtorina Haminan yksityislyseossa ja sitten Hangon ruotsalaisen yhteiskoulun luonnonopin ja maantiedon opettajana, vanhempana lehtorina ja rehtorina 1896–1934. Hän joutui eroamaan virastaan 1903 ja toimi vuoteen 1905 liikemiehenä Tammisaaressa. Vuosina 1897–1901 Roos oli kansakouluntarkastajana Hangossa. Hän oli myös Hangon kaupunginvaltuuston jäsen ja toimi valtuuston puheenjohtajana. Kouluneuvoksen arvon hän sai 1934. Roos oli porvarissäädyssä Hangon edustaja valtiopäivillä 1905–1906.
Julkaisuja

Embryologins betydelse för systematiken, 1888 (pro gradu -tutkielma)
Last- och dragdjurens utbredning, 1894
Läseåret 1894–1895: berättelse afgiven till årsafslutningen den 31 maj 1895, 1985, Jeja Roos ja August A. Andersson
Talvilaivaliike ja Hanko, 1900
Prolog uppläst vid Hangö 25-års fest den 12 februari 1903, 1903
Hangö samskola under läseåret: 1908–1909, 1909
Erfarenheter från en studieresa, 1914
Hangö samskola under läseåret: 1915–1916, 1916
Hangö samskola 1891–1916, 1917
Hangö samskola. Mellaskolan i Hangö under läseåret: 1919–1920, 1921–1922, 1924–1925, 1926–1927,1920, 1922, 1925, 1927
Prolog uppläst vid sångfesten i Hangö 1929, 1929
Till flydda tider: en samling Hangö-profiler, 1944
Hangö  – Hanko 1874–1949 : bildkrönika utgiven av staden i anledning av jubileet 10 januari 1949, 1948
Till flydda tider II: Bidrag till Hangös personhistoria, 1948
Navaratri

Garba-tanssia Ahmedabadissa juhlan aikana.
Navaratri tai Navratri (hindiksi नवरात्री gudžaratiksi નવરાત્રી, bengaliksi নৗরাতরী, assamiksi নৱৰাত্রি, marathiksi नवरात्री, pandžabiksi ਨਰਾਤੇ, kannadaksi ನವರಾತರೀ, kašmiriksi نَورات / नवरात‎, teluguksi నవరాతరీ, tamiliksi நவராதரீ, malajalamiksi നവരാത്രി) on yhdeksänpäiväinen hindujuhla. Juhlan aikana juhlitaan äitijumalattaren yhdeksää eri ilmenemismuotoa, joista kutakin muotoa juhlitaan päivän ajan. Yleisellä tasolla juhlallisuuksissa juhlitaan hyvän voittoa pahasta, etenkin jumalatar Chamundeeswarin, tai Durgan, voittoa demoni Mahishasuranista.  Voitto tapahtui juhlallisuuksien kymmenentenä päivänä, joka tunnetaan nimellä Vijayadashami.
Aiheesta muualla

Kuvia tai muita tiedostoja aiheesta Navaratri Wikimedia Commonsissa
Ngaraard

| Ngaraard |
| --- | --- |
 Lippu
 Osavaltion sijainti Palaussa
Valtio:  Palau
Pinta-ala:  36 km²
Väkiluku (2015):  481
 – väestötiheys:  13,4 as./km²
Lyhenteet:  
 – ISO 3166:  PW-214
Ngaraard on yksi Palaun 16 osavaltiosta. Se sijaitsee Babeldaobin saaren pohjoisosassa. Sen pinta-ala on 36 neliökilometriä ja siellä on 481 asukasta (vuonna 2015).
Mělník

| Mělník |
| --- | --- |

 lippu:  vaakuna
 Mělník
 Koordinaatit: 50°21′7″N, 14°28′30″E 
Valtio:  Tšekki
Hallinnollinen alue:  Keski-Böömin lääni
Piirikunta:  Mělníkin piirikunta
Väkiluku (2024):  20 350
Aikavyöhyke:  UTC+1
 – Kesäaika:  UTC+2
 
 melnik.cz 
Infobox OKVirheellinen NIMI-arvo: 
Mělník on kaupunki Keski-Böömin läänissä Tšekissä. Vuoden 2024 alussa siellä asui 20 350 ihmistä.
Maantiede

Mělník sijaitsee Elben ja Vltavan yhtymäkohdassa.
Nähtävyydet

Mělníkin suosituimpia nähtävyyksiä ovat sen linna ja sen viinikellarit sekä Pietarin ja Paavalin kirkko. Kaupungissa sijaitsevat myös Mělníkin aluetta esittelevä museo sekä Tšekin levein kaivo (noin 4,5 metriä). Kaupungissa järjestetään vuosittain useita viinitapahtumia.